1. **מקור למצות מזוזה**

**דברים פרק ו'**

**ד** שְׁמַע, יִשְׂרָאֵל: יְהוָה אֱלֹהֵינוּ, יְהוָה אֶחָד. **ה** וְאָהַבְתָּ, אֵת יְהוָה אֱלֹהֶיךָ, בְּכָל-לְבָבְךָ וּבְכָל-נַפְשְׁךָ, וּבְכָל-מְאֹדֶךָ. **ו** וְהָיוּ הַדְּבָרִים הָאֵלֶּה, אֲשֶׁר אָנֹכִי מְצַוְּךָ הַיּוֹם--עַל-לְבָבֶךָ. **ז** וְשִׁנַּנְתָּם לְבָנֶיךָ, וְדִבַּרְתָּ בָּם, בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ, וּבְשָׁכְבְּךָ וּבְקוּמֶךָ. **ח** וּקְשַׁרְתָּם לְאוֹת, עַל-יָדֶךָ; וְהָיוּ לְטֹטָפֹת, בֵּין עֵינֶיךָ. **ט** וּכְתַבְתָּם עַל-מְזֻזוֹת בֵּיתֶךָ, וּבִשְׁעָרֶיךָ. {ס}

**דברים פרק י"א**

**יג** וְהָיָה, אִם-שָׁמֹעַ תִּשְׁמְעוּ אֶל-מִצְו‍ֹתַי, אֲשֶׁר אָנֹכִי מְצַוֶּה אֶתְכֶם, הַיּוֹם--לְאַהֲבָה אֶת-יְהוָה אֱלֹהֵיכֶם, וּלְעָבְדוֹ, בְּכָל-לְבַבְכֶם, וּבְכָל-נַפְשְׁכֶם. **יח** וְשַׂמְתֶּם אֶת-דְּבָרַי אֵלֶּה, עַל-לְבַבְכֶם וְעַל-נַפְשְׁכֶם; וּקְשַׁרְתֶּם אֹתָם לְאוֹת עַל-יֶדְכֶם, וְהָיוּ לְטוֹטָפֹת בֵּין עֵינֵיכֶם. **יט** וְלִמַּדְתֶּם אֹתָם אֶת-בְּנֵיכֶם, לְדַבֵּר בָּם, בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ, וּבְשָׁכְבְּךָ וּבְקוּמֶךָ. **כ** וּכְתַבְתָּם עַל-מְזוּזוֹת בֵּיתֶךָ, וּבִשְׁעָרֶיךָ.

1. **כתיבה על הקלף ואח"כ על מזוזת ביתך ולא שיכתוב על המזוזה עצמה**

**גמרא מנחות דף ל"ד**

ת"ר וכתבתם יכול יכתבנה על האבנים נאמר כאן כתיבה ונאמר להלן כתיבה מה להלן על הספר אף כאן על הספר או כלך לדרך זו נאמר כאן כתיבה ונאמר להלן כתיבה מה להלן על האבנים אף כאן על האבנים נראה למי דומה דנין כתיבה הנוהגת לדורות מכתיבה הנוהגת לדורות ואין דנין כתיבה הנוהגת לדורות מכתיבה שאינה נוהגת לדורות... אמר ליה רב אחא בריה דרבא לרב אשי רחמנא אמר על מזוזות ואת אמרת נילף כתיבה כתיבה אמר קרא וכתבתם כתיבה תמה והדר על המזוזות.

**חזון איש יו"ד סימן קע"ג**

וכתבתם שאמרה תורה, הרומזת על כל הפרשה, **מתפרשת שהמצוה שפרשה כולה בבת אחת תהא כתובה על מזוזות,** וממילא אין פעולת הכתיבה שרש המצוה אלא הויות הפרשה כתובה על מזוזות ומושג וכתבתם מתפרשת כתיבה תמה של כל הפרשה תנתן על מזוזה וממילא אין פשוטה לכתוב על מזוזה עצמה שעד שתגמר הפרשה אין כאן מצוה כלום, וע"כ כתיבה תמה והדר על מזוזות וא"כ אין כאן נטיה מפשוטו אי ילפינן שיכתוב על הספר.

1. **יסוד המצוה – דברים נפלאים מאת הסמ"ג**

ולפי שפרשה זו חביבה לפני הקב"ה והיא מפתח יראתנו שיש בה ייחוד הבורא ואזהרת אהבת שמו בכל לב ובכל נפש ובכל מאד וכל התורה כלולה בזה כי מי שאוהב את המלך כל מחשבותיו לעשות הטוב והישר בעיניו לכך צוה הקב"ה לעשות לו חמשה זכרונות בכל יום.

1. לקרוא פרשה זו בשכבו
2. ובקומו
3. שתהא פרשה זו נכתבת כנגד לבבך בתפילין של זרוע שמאל וקבועין כנגד הלב
4. שתהא פרשה זו נכתבת כנגד נפשך שתפילין של ראש יהו מונחים על המוח שהוא מכוון כנגד האויר שבין העינים מלמעלה ועיקר חיות הנפש שם
5. שתהא פרשה זו נכתבת כנגד מאדך על מזוזת ביתך ובשעריך שממונו של אדם שם
6. **יסוד המצוה מעשה הקביעות או תוצאה שמזוזה נקבעת על מזוזת הבית - נפק"מ גוי**

**נוסח על ול.**

**ר"ן פסחים** – ודאי אין כל המצוות שוות.. נוהגין לברך בקצת המצות 'על' כמילה ושחיטה ולולב, וקצתן בלמד כתפילין וציצית וצריך טעם למה.

**ותירוצא דמילתא שיש לנו ב' מיני מצות**

מצוה שעל כרחו יש לו לקיימה בעצמו וא"א להפטר ממנה ע"י אחרים כתפילין וצריך לברך בלמד. לפי ששמוש הלמד מורה שמצוה מוטלת עליו...

יש מצוה אחרת שאע"פ שמוטלת עליו אפשר להפטר ממנה ע"י אחר כביעור חמץ ומילה ומצות כשהן נעשות ע"י אחר הכל מודים שאותו אחר מברך עליהן בעל...

וקשיא מאקב"ו להפריש תרומות והא הכא שאפשר להתקיים ע"י שליח ואפ"ה מברכין בעל. יש לומר כיון שהשליח אינו נכנס לתרום אלא מדעת בעלים משא"כ ביעור ומילה שאחר יכול לפטרו מהם שלא מדעתו.

**ריטב"א פסחים ז'** – המין השלישי הוא מין המצות שהן חובה עליו אבל יוצא בהן ע"י אחרים אפי' שלא בשליחותו כגון ביעור חמץ ומילה.... וכן הדלקת נרות וברכת מזוזה.

**שו"ת חקרי לב ח"ג סימן קכ"ח**

אך מצד אחר יש לדון בקביעת מזוזה דאי קבעה גוי וחש"ו פסולה ולא קיים העשה שהרי בגיטין ממעט כתיבת מזוזה ע"י גוי חשו"ק מדכ' וקשרתם וכתבתם כל שישנו בקשירה ישנו בכתיבה וכל שאינו בקשירה אינו בכתיבה, ומינה נפק"ל גם לקביעות דכי כתיב וכתבתם על מזוזות ביתך, פי' שיקבע הכתיבה במזוזת הפתח ואי נתמעטו כל הני מכתיבה אע"ג דאינו גמר המצוה מכ"ש הקביעות דהוי עיקר המצוה. גם במנחות דף ל"ג נפק"ל ר"י דקביעות המזוזה בגובה הפתח מהקרא דוקשרתם וכתבתם מה קשירה בגובה אף כתיבה בגובה והיינו על הקביעות, ש"מ דגם לקביעות מקשינן והרי נתמעטו גוי חש"ו ומ"מ צריך ביאור שלא נזכר דין זה בשום פוסק שבא לידי. ולמה שנתבאר כי קבע מזוזה ע"י גוי חשו"ק ולא עשה כלום, וכן אם עשה בזמן הפיטור כגון שוכר תוך ל' יום צריך לחזור ולקובע כשעבר ל' יום.

**שו"ת המהרש"ג יו"ד סימן נ"ז**

עוד אני מסתפק אם גוי קבע מזוזה בביתו של ישראל אם המזוזה כשרה משום דלא מצאתי מבואר מזה בש"ע הדין, ולכאורה כיון דתעשה ולא מן העשוי פסול א"כ אפשר קביעת הגוי הוי כמו מן העשוי ופסול, אבל באמת אין זה ראיה. דסוכה פסול ג"כ תעשה ולא מן העשוי ואפ"ה סוכת גנב"ך כשרה וש"מ לא תלי זה בזה. **וא"כ משמע דמזוזה שקבע עכו"ם כשרה.**

1. **שעת הברכה**

**שו"ע סימן י"ט**

ציצית חובת גברא הוא ולא חובת מנא שכל זמן שאינו לובש פטור מציצית ולפי' אין מברכין על עשיית הציצית שאין מצוה אלא בלבישתו

**מגן אברהם שם**

**ברכי יוסף סימן י"ט**

הרב מגן אברהם סק"א הוקשה לו מאי שנא ציצית ממזוזה, דאף דחובת הדר מברך כשקובע מזוזה בבית. ומתוך כך חידוש הוא שחידשה תורה דיליה לברך ברכות מחודשות, ע"ש באורך. וזו היא שקשה לחדש ברכה שלא נזכרה בש"ס ובפוסקים

אכן נראה דהחילוק ברור, דבשלמא בציצית דבגמר בדבר, דהיינו בלבישת ציצית, אדם מתעסק בגוף המצוה ומתעטף בו, שבקוה לברכה עד התכלית האחרון, כיון דגם בגומרו של דבר בהעטיף עסיק ואתי בגוף המצוה. משא"כ במזוזה דגמר העסק במצוה הוא קביעותה, ואחר זה לא נשאר שום עסק בה כשיבא לדור, ולא רצו לקבוע הברכה מבלי התעסק במצוה, לכן הם אמרו לברך בקביעותה, דהוא סוף המעשה את העוסק אשר עסק בגוף המצוה. דכשידור אף דבו בפרק הוא חובתו, מכל מקום תו לא עסיק בגוף המצוה אם המזוזה כבר מונחת וקבועה במקומה.

וכן אם הבית יש בו מזוזה ויצא השוכר הראשון והניחה שם, ובא רעהו השוכר השני וכבר יש שם מזוזה אף דבא לדור בבית שיש בו מזוזה, אין לשוכר שני מקום לברך, דהוא לא נתעסק בה כלל, וכבר בירך השוכר שלפניו, שנתעסק בה וקבעה, אף דהשני שפיר מקיים המצוה שדר בבית שיש בו מזוזה ואיהו לא עביד מידי לכן קבעו הברכה בעת קביעותה דהוא גמר עשיית המצוה.

**כתב סופר יו"ד סמן קל"ט**

ואפי' למסקנת ש"ך שם דלא יברך אח"כ היינו בשכבר קיים כל המצוה וכלתה המצוה לגמרי כמו אחר שחיטה וכיסוי אבל כאן עדיין עוסק ובא במצוה הוי ככל מצוה שיש לה משך זמן דמברך כ"ז שעסוק ובא במצוה... וכאן לא גרע ממצוה שיש לה משך זמן דממ"נ אם נחשוב הכל לחד מצוה הגם שהפסיק בנתים ולכן כשכבר בירך לא יברך שנית כשלא בירך תחילה יברך על עתה דלא גרע ממצוה שיש לה משך זמן, ואם ההפסק בינתיים מפסיק המצוה פשיטא דמברך דהוי כתחלת המצוה.

**הסיר המזוזה לבדקם וחוזר וקובעם**

שו"ת המהרש"ג יו"ד סימן נ"ז

אשר רוצה לקבוע בפתחי ביתו מזוזות מהודרים שקבל מא"י ורוצה לקח הישנים אם צריך לברך בעת שיקבע החדשים.

1. **בדיקת המזוזה – ע"פ מקובלים**

יהודי שחזותו אינה מוכיחה ששומר שבת וכשרות פנה אלי בבקשה לבדוק לו מזוזות ביתו כשהפניתי אותו לסופר ומגיה מומחה אמר לי שידוע לו שהמזוזות כשרות כיון שקנה אותם לא מזמן מתוקנים ומוגהים אולם רוצה הוא בבדיקה מיוחדת לרעת דברים מופלאים ממנו על עברו ועתידו כשהבהרתי לו שמזוזה מצות עשה היא ולא קמיע המגלה צפונות סיפר לי שרבים לוקחים מזוזות ביתם לבדיקה ובבדיקה מודיעים להם ענינים שונים את אשר קרה את אשר יקרה להם ואת הדרך ילכו בה כיון שתופעה זו הולכת וגוברת יש לברר אם נכון הדבר לעשותו מתולדות הזמן האחרון שכל מי שיסורין באים עליו מחפש הפסול במזוזותיו קודם שיפשפש במעשיו והבאים אצל חכמים למצוא מזור למכאובם פותחים בבריקת המזוזה תחילה בבחינת לפתח חטאת רובץ כאילו לא נאמר תחילה אם תטיב שאת ואם כי ברור שמצוה רבה בבדיקת המזוזה כמבואר בשו"ע סימן רצ"א ס"א וכל היד המרבה לבדוק כשרה ומלבד הזהירות במצוה שכרה בצידה בשמירת הבית והרחקת המזיקין התופעה ההולכת וגוברת שבודקים המזוזות בכל צרה שלא תבא עושה מהעיקר טפל ומהטפל עיקר עד שיש המחשיבים את המזוזה כקמיע של שמירה וחושבים שגם מבלי עיקר המצוה שהיא יחוד ה' אהבתו ועבודתו המזוזה שומרת מכל רע עד שגם אלה שהשרץ בידם מבקשים להטהר ולהשמר בזכות המזוזה

לאור התופעות הנ"ל נכון להזכיר את דברי הרמב"ם על תופעה דומה שהיתה בזמנו שהיו מוסיפים שמות קדושים או שמות מלאכים בתוך המזוזה בכדי להגביר שמירת הבית וז"ל הרמב"ם בפרק ה' מהל' תפילין ומזוזה ה"ד אבל אלו שכותבין מבפנים שמות מלאכים או שמות קדושים או פסוק או חותמות הרי אלו בכלל מי שאין לו חלק לעולם הבא שאלו הטפשים לא די להם שביטלו המצוה אלא שעשו מצוה גדולה שהיא יחוד ה' של הקב"ה ואהבתו ועבודתו כאלו הוא קמיע של הנאת עצמם כמו שעלה על לבם הסכל שזהו דבר המהנה מהבלי העולם ומפורש בדבריו שטפשות היא לעשות מהטפל עיקר ולראות במזוזה כקמיע של שמירה לפי שיש בכך זלזול בעיקר מצוות מזוזה שהיא יחוד ה' אהבתו ויראתו ובהיות שמצות מזוזה מצוה גדולה היא וצריך להזהר בה כהגדרת הרמב"ם וכך נפסק בשולחן ערוך וצריך להזהר בה מאוד יו"ד סימן רפ"ה ס"א עיקר הזהירות כלשון הרמח"ל במסילת ישרים הוא שיהיה האדם נזהר במעשיו ובעיניו כלומר מתבונן ומפקח על מעשיו והתבוננות היא שהמצוה לא תעשה כמצות אנשים מלומדה אלא בכוונה תחלה כשהדגש מושם על העיקר על כן אמרתי אשנה פרק זה להזכיר עיקר מצות מזוזה ותכליתה ומה סגולותיה כדי להזהר בה מאוד לעשות אותה כתיקונה בכוונה הרצויה ולא לעשות מסגולותיה עיקר ותחילה נענה על ראשון ראשון

לפנים בישראל וגם כיום כשמבקשים עצה ותושיה וברכה מחכמי התורה הרבנים כרופאי הנפש עוזרים למבקש למצא את המזור הרוחני ומעודדים את הצבור לפשפש במעשיו וללכת בדרכי ה' וכבר המליצו על כך הפסוק כי יהיה להם דבר בא אלי והודעתי להם את חוקי האלוקים ואת חורתיו ואת הדרך ילכו בה שכאשר אדם בא לצדיק או לחכם סיבתו היא שיש לו דבר איזה צורך גשמי של פרנסה רפואה או כל דאגה אחרת והצדיק בהזדמנות זו מודיע על חוקי האלוקים ואת תורתיו ואת הדרך אשר יעשו אולם כיום לצערינו הדור חסר סבלנות ומבקש רק סגולות קמיעות ותרופות ומבקשים למצא הסיבות בדעת אחרים ולא בדעת עצמם וכבר המלצנו על התופעה שעל כל יסורים הבאים על האדם עוד לפני שמפשפש במעשיו מציעים לו לבדוק המזוזות כמליצת הכתוב לפתח חטאת רובץ שתולים הכל במזוזה בפתח ולא במעשיהם שגרמו להם וראה מה שכתבנו בזה בענין המזוזות בבנין אב תשובות ומחקרים ח"ב סי' נ"א